ΠΡΟΤΥΠΟ ΓΕΛ ΕΥΑΓΓΕΛΙΚΗΣ ΣΧΟΛΗΣ ΣΜΥΡΝΗΣ

Ωριαία γραπτή δοκιμασία 1ου τετραμήνου

ΜΑΘΗΜΑ: Ιστορία Καθηγήτρια: Ευθαλία Παπαδάκη

Τάξη - Τμήμα: Α2 Ονοματεπώνυμο μαθητή:

Ημερομηνία: Τετάρτη 15 Δεκεμβρίου 2021

ΟΜΑΔΑ Α΄

1ο ΘΕΜΑ

1.α. Να χαρακτηρίσετε τις παρακάτω διατυπώσεις ως Σωστές ή Λανθασμένες:

1. Οι Άγγλοι αρχαιολόγοι Ventris και Chadwick ανακάλυψαν τις Μυκήνες.
2. Η απώλεια των αγορών της Ανατολής συνέβαλε στη διάλυση του Μυκηναϊκού κόσμου.
3. Οι Μυκηναίοι ηγεμόνες δεν είχαν θρησκευτική εξουσία.
4. Η ομηρική εποχή ήταν εποχή παρακμής.
5. Στους πρώτους αιώνες της ομηρικής εποχής (11ος-9ος αι.) αποτελούν ένα μεταβατικό στάδιο αναστατώσεων των ελληνικών φύλων που κατέληξε στις μόνιμες εγκαταστάσεις τους.

**(**Μονάδες 15)

2.β. Να προσδιορίσετε τους ακόλουθους όρους: μέγαρο, άνακτας, θολωτοί τάφοι, επέτες, ελληνικός μεσαίωνας. (Μονάδες 10)

2ο ΘΕΜΑ

1. Ποια ήταν η κοινωνική οργάνωση του μυκηναϊκού κόσμου; (Μονάδες 10)
2. Ποια ήταν τα σπουδαιότερα στοιχεία που αποδεικνύουν την πολιτιστική ενότητα του μυκηναϊκού κόσμου; (Μονάδες 15)

ΟΜΑΔΑ Β΄: Με βάση το απόσπασμα και τις ιστορικές σας γνώσεις ποια νομίζετε ότι ήταν η συμβολή των ομηρικών επών και των αρχαιολογικών ερευνών στη μελέτη του μυκηναϊκού πολιτισμού;

Στον πρόλογο του βιβλίου του για τις ανασκαφές στην Τροία ο Σλήμαν γράφει: «Αν υπάρχουν μερικές αντιφάσεις, ελπίζω να μου συγχωρεθούν, όταν αναλογισθεί κανείς ότι εδώ εμφανίζεται ένας νέος κόσμος για την αρχαιολογία, ότι μέχρι σήμερα δε βρέθηκε κανένα ή ελάχιστα αντικείμενα από αυτά, που εγώ φέρνω στο φως κατά χιλιάδες, ότι για το λόγο αυτό όλα μου φαίνονται άγνωστα και δυσεξήγητα και διατύπωνα συχνά υποθέσεις, που με ωριμότερη σκέψη έπρεπε να απορρίψω, μέχρι να φθάσω τελικά στη βασική παρατήρηση και να είμαι σε θέση να καταλήξω σε συμπεράσματα βασισμένα σε πραγματικές αποδείξεις.»

Όπως διηγείται ο ίδιος ο Σλήμαν, όταν ο πατέρας του τού έδειξε την εικόνα της φλεγόμενης Τροίας σε μια γερμανική ιστορία για παιδιά εκείνος διατύπωσε ασυνείδητα μια υπόθεση εργασίας: «- Πατέρα, αν πραγματικά υπήρξαν κάποτε τόσο ισχυρά τείχη, δε γίνεται να έχουν εξαφανιστεί εντελώς, θαμμένα κάτω από το χώμα και τα ερείπια εκατονταετιών. Αυτός υποστήριζε εντελώς το αντίθετο, όμως εγώ έμενα αμετακίνητος στην άποψή μου και τελικά συμφωνήσαμε ότι θα έπρεπε κάποτε να ανασκάψω την Τροία.»

Λ. Πόλκας, Οίκος και πόλις

(Μονάδες 50)